open-index/open-wikipedia-markdown huggingface dataset:
Sarnathin tuho

**Sarnathin tuho** (*The Doom That Came to Sarnath*) on H. P. Lovecraftin joulukuussa 1919 kirjoittama fantasianovelli. Se ilmestyi seuraavan vuoden kesäkuussa *Scot*-nimisessä skotlantilaisessa amatöörilehdessä ja myöhemmin sekä *[[Marvel Tales]]* (maalis-huhtikuu 1935) että *[[Weird Tales]]* (kesäkuu 1938) -lehdissä.

Novelli sijoittuu aikaan ”kymmenen tuhatta vuotta sitten”. Ib-niminen kaupunki kohoaa järven rannalla, ja sitä asuttavat sammakkomaiset olennot. Myöhemmin alueelle saapuu ihmisiä, jotka perustavat Sarnathin kaupungin, tuhoavat Ibin ja surmaavat sen asukkaat. He ottavat voitonmerkiksi ibiläisten jumalankuvan Bokrugin ja juhlistavat sen edessä voittoaan vuosittain. Tuhat vuotta sodan jälkeen juhla järjestetään tavallistakin upeampana. Kesken juhlallisuuksien Ibin muinaisia asukkaita muistuttavat olennot jyräävät kuitenkin Sarnathin ja kaupunki tuhoutuu.

Sarnath on todellinen kaupunki Intiassa, mutta Lovecraft kertoi tämän olevan sattumaa. Novellin tyyli jäljittelee Lordi Dunsanyn tuotantoa. Bokrug muistuttaa Dunsanyn näytelmässä *The Gods of the Mountain* (1914) esiintyvää jadesta veistettyä jumalankuvaa, kun taas yhdestä norsunluunkappaleesta veistetty valtaistuin lienee peräisin Dunsanyn novellista *Idle Days on the Yann*, jossa mainitaan samankaltainen norsunluuportti.

Teoksessa *Ulkomaisia fantasiakirjailijoita* (2003) Niko Pelkonen pitää ”Sarnathin tuhoa” Lovecraftin fantasiatarinoista parhaana, vaikka huomauttaakin, ettei taso ole keskimäärin kovin korkea.

## Lähteet

## Aiheesta muualla
Mr. Marcus

**Mr. Marcus** (oik. **Marcus Spencer**, s. 4. syyskuuta 1970 Los Angeles, Kalifornia) on yhdysvaltalainen pornonäyttelijä. Erityisesti hänet tunnetaan muun muassa elokuvasta *The World's Luckiest Black Man*, missä hän harrasti seksiä 101 eri naisen kanssa. Hän on toiminut myös *[[Penthouse]]n* mallina.

Mr. Marcus on myös ollut pitkässä suhteessa Silvia Saintin kanssa.

## Lähteet

## Aiheesta muualla
*http://www.mrmarcus.com
*Bio- ja filmografia
Peter North

**Peter North** (oik. **Alden Browns**, s. 11. toukokuuta 1957, Halifax, Nova Scotia, Kanada), joka tunnetaan myös taiteilijanimillä **Al Brown** ja **Matt Ramsey**, on yksi kuuluisimmista miespuolisista pornonäyttelijöistä. Hän on näytellyt, ohjannut ja tuottanut aikuisfilmejä 1980-, 1990- ja 2000-luvulla.

Uransa alussa hän näytteli nimellä Matt Ramsey useissa homopornoelokuvissa, mutta vaihtoi myöhemmin suuntaa heteropornoon.

North on naimisissa pornonäyttelijä Nadia Northin kanssa ja he ovat työskennelleet yhdessä Peterin perustamassa North Pole Productions -tuotantoyhtiössä.

## Lähteet

## Aiheesta muualla
*Virallinen sivu
Vibrasphere

**Vibrasphere** on ruotsalainen progressiivista psytrancea tuottava yhtye, jonka jäsenet ovat Rickard Berglöf ja Robert Elstrel.

## Diskografia
### Albumit
* 2000: *[[Echo (Vibraspheren albumi)|Echo]]* (Spiral Trax)
* 2003: *[[Lime Structure]]* (Digital Structures)
* 2006: *[[Archipelago]]* (Digital Structures) 
* 2007: *[[Exploring the Tributaries]]* (Tribal Vision)
* 2008: *[[Lungs Of Life]]* (Tribal Vision)
* 2020: *[[Downbeats (Remastered)]]* (Tribal Vision)

### Vinyylit
* 1999: *[[The Open Sphere]]*
* 1999: *[[Nowhere]]*
* 2000: *[[Mental Mountain]]*
* 2001: *[[Airfield]]*
* 2002: *[[Niño Loco]]*
* 2003: *[[Stereo Home]]*
* 2003: *[[Lime Remixes]]*
* 2006: *[[Archipelago]]*
* 2016: *Early Years*

## Aiheesta muualla
* Vibrasphere discogs.com sivustolla
Saint-Martin-d’Hères

**Saint-Martin-d'Hères** on kaupunki Isèren departementissa, Rhône-Alpesin alueella Ranskassa. Sen asukkaita kutsutaan nimellä *Martinérois*. Vuonna 2017 kaupungissa asui 38&nbsp;487 asukasta. Saint-Martin-d'Hères kuuluu Grenoblen metropolialueeseen.

## Muuta
NHL-maalivahti Cristobal Huet on syntynyt Saint-Martin d'Hèresissä.

## Lähteet

## Aiheesta muualla
* Kaupungin virallinen sivu
Tuiskula (Kurikka)

**Tuiskula** on kylä Kurikassa. Kylässä on noin neljäsataa asukasta.

1940-luvun lopulla perustettu pienviljelijäyhdistys muuttui vuonna 1990 Tuiskulan Kyläseuraksi. Sen hoidossa oli kylätalo Nuija vuoteen 1996 saakka, jonka jälkeen seuran toiminta jatkuu monitoimitalo Kärrymiehessä. Tuiskula valittiin vuoden eteläpohjalaiseksi kyläksi 2003.

## Lähteet

* Tuiskulan Kyläseuran kotisivut

## Kirjallisuutta
*Myllykoski, Maija: *Kasvoimme tuulessa ja tuiskussa : Tuiskulan koulu 100 vuotta.* Kurikka: Tuiskulan kyläseura, 2003. .
*Myllykoski, Maija: *Kotia on mukava tulla : kylätoimintaa Tuiskulassa 100 vuoden ajan.* Kurikka: Tuiskulan kyläseura, 2009. .
Ruotsala (Kauhava)

**Ruotsala** on kylä Kauhavalla, Etelä-Pohjanmaalla. Kylän alueella sijaitsee Kauhavan kolmanneksi suurin järvi, Ojutjärvi.

## Historia

Kylässä oli ennen paljon maatiloja. Ruotsalassa oli vireää käsityöteollisuutta. Nämä alat ovat kuitenkin lähes hävinneet kylästä nykypäivänä. Ruotsala valittiin vuoden eteläpohjalaiseksi kyläksi 2002. 

## Kyläyhdistys

2000-luvun taitteessa Ruotsalan kyläyhdistys aloitti suuren projektin. Kylään rakennettiin monitoimihalli talkootyönä. Monitoimihallin kustannusarvio oli 2 miljoonaa markkaa, mutta sitä jouduttiin myöhemmin laskemaan. Vaikka kylässä ja koko Kauhavalla oli aikoinaan laaja vastustus Suomen jäsenyyteen Euroopan unionissa, valtaosa rahoituksesta saatiin juuri sieltä. Monitoimihalli valmistui vuonna 2001. Keväällä 2006 monitoimihalliin valmistui laajennus, jossa on kerho- ja varastotilaa. Monitoimihalli sijaitsee samassa pihapiirissä koulun kanssa.

## Koulu

Ruotsalan koulu perustettiin vuonna 1925. Nykyisen koulun vanhempi osa rakennettiin vuonna 1927. Kouluun rakennettiin myös toinen osa vuonna 1956. 1980- ja 1990-luvuilla Ruotsalan koulun oppilasmäärät lisääntyivät niin, että kouluun tuli neljäs opettaja. Vuonna 2019 koulussa oli 63 oppilasta. Koulu lakkautettiin 2020. Viimeisinä vuosina koulussa oli esikoulu ja peruskoulun vuosiluokat 1–6.

Kyläyhdistys auttoi koulua monella tavalla. Kyläyhdistys rakensi koulun käyttöön jääkaukalon, luistimienvaihtokatoksen ja pukuhuoneen. Myös kyläyhdistyksen rakentama monitoimihalli oli koulun käytössä.

## RuPS

Ruotsalan Palloseura (RuPS) on suurimmaksi osaksi Ruotsalan kylän asukkaista muodostuva salibandyseura, joka kiertää Suomea turnauksissa. RuPS:n pokaalikokoelma on nähtävillä Ruotsalan monitoimihallin palkintokaapissa.

## Lähteet

## Aiheesta muualla

* Ruotsalan kyläyhdistyksen kotisivu
Hyyppä

**Hyyppä** on yksi Kauhajoen kuudesta virallisesta kylästä. Se sijaitsee maisemaltaan arvokkaassa Hyypänjokilaaksossa, joka on vuosisatojen ajan ollut Pohjanmaan ja Satakunnan rajana. Se on lähes 40 kilometriä pitkä "osakylien" muodostama nauha. Pääelinkeinona on maanviljely. Kylä valittiin vuonna 2001 eteläpohjalaiseksi kyläksi.

Kylä on luultavasti saanut nimensä Hyypänjokilaaksossa sijaitsevan noin 100&nbsp;000 vuotta sitten muodostuneen Hyypänmäen mukaan. Sana "hyyppä" tarkoittaa korkeata mutta pinta-alaltaan melko pienikokoista kukkulaa.

## Lähteet

## Aiheesta muualla

*Hyypän verkkosivut
Vuoden eteläpohjalainen kylä

**Vuoden eteläpohjalainen kylä** on kunnianimitys, jonka on saanut vuodeksi kerrallaan yksi Etelä-Pohjanmaan kunnissa oleva kylä vuodesta 1996 (kylää ei valittu 1998, vaan annettiin kunniamaininta). Vuoden eteläpohjalaisen kylän valitsee Eteläpohjalaiset Kylät -yhdistys. 

## Vuoden eteläpohjalaiset kylät

Vuoden eteläpohjalaisiksi kyliksi ovat tulleet valituiksi seuraavat kylät:

* 1996: Hakojärvi, Töysä
* 1997: Tuurala, Isokyrö
* 1999: Koskue, Jalasjärvi
* 2000: Kattelus, Alavus
* 2001: Hyyppä, Kauhajoki
* 2002: Ruotsala, Kauhava
* 2003: Tuiskula, Kurikka
* 2004: Myrkky, Karijoki
* 2005: Kankaankylä, Ylihärmä
* 2006: Nummijärvi, Kauhajoki
* 2007: Tainuskylä, Jurva
* 2008: Ruona, Kuortane
* 2009: Nopankylä, Ilmajoki
* 2010: Ahonkylä, Ilmajoki
* 2011: Kitinoja, Seinäjoki (Ylistaro)

* 2012: Sydänmaa, Alavus
* 2013: Keskikylä, Jalasjärvi
* 2014: Itäkylä, Lappajärvi
* 2015: Yliluoma, Kauhava (Ylihärmä)
* 2016: Mäenpää, Kauhava
* 2017: Könni, Ilmajoki
* 2018: Luoma-aho, Alajärvi 
* 2019: Ilvesjoki, Kurikka (Jalasjärvi)
* 2020: Kainasto, Seinäjoki (Ylistaro)
* 2021: Kätkänjoki, Alavus
* 2022: Jokipii-Ahonkylä, Kurikka (Jalasjärvi)
* 2024: Närvijoki, Kurikka (Jurva)
* 2025: Lakaniemi-Pokela-Pyhälahti, Vimpeli 

## Lähteet
Kangas (Ylihärmä)

**Kangas** on kylä Kauhavan kaupungissa Etelä-Pohjanmaalla, entisen Ylihärmän kunnan alueella. Kylä on tyypillinen eteläpohjalainen kylä Lapuanjoen lakeuden laitamilla. Kylä on tullut tunnetuksi yrittäjyydestä, talkoohengestä, häjyistä ja herännäisyydestä. Näitä perinteitä vaalitaan kotiseututalo Keskikankaassa. Nykyisin kylässä toimii maatalousyrittäjien lisäksi noin 20 yritystä. Kangas valittiin vuoden eteläpohjalaiseksi kyläksi 2005. Kankaan naapurikyliä ovat Hellanmaa, Kosola ja Ikola.

Kankaan kylässä on kuvattu useita suomalaisia elokuvia: *[[Pohjalaisia]]*, *[[Härmästä poikia kymmenen]]*, *[[Pieni pyhiinvaellus]]* (osittain), *[[Vieraalla maalla]]*, *[[Lakeuden kutsu]]* ja *[[Härmä (elokuva)|Härmä]]* sekä Yle TV2:n sarja *[[Hyvien ihmisten kylä]]*.

## Aiheesta muualla

* Kankaan-Ikolan kyläseura Tempaus
* Kankaan kirja & kunto ry 
* Kankaan koulu
Tasaerälaina

**Tasaerälainalla** tarkoitetaan lainaa, jonka kuukausittaiset maksuerät ovat saman vakiosuuruisia. Vakiosuuruinen kuukausierä sisältää lainaa lyhentävän osan sekä korko-osan. Tasaerälainassa korkotason noustessa laina-aika kasvaa automaattisesti kuukausierän pysyessä ennallaan.
## Lähteet
* 
* 

## Katso myös
* Tasalyhennyslaina

## Aiheesta muualla
*Jyväskylän yliopisto. Matematiikan peruskurssi, talousmatematiikan osio: Tasaerälaina
Worms 2

**Worms 2** on Team 17:n kehittämä, vuonna  julkaistu vuoropohjainen strategiapeli. Pelin julkaisi MicroProse Windows-alustalle.

*Worms 2:n* pelimoottori rakennettiin uudelleen käyttäen Microsoftin DirectX:ää. Peli on ensimmäistä *[[Worms (videopeli)|Wormsia]]* piirrosmaisempi, mikä näkyy esimerkiksi madoissa. Peliä voi myös pelata lähiverkossa tai Internetissä.

## Katso myös
* Bjørn Lynne, pelisäveltäjä

## Aiheesta muualla
* Viralliset kotisivut  
* Team 17:n viralliset kotisivut 
*
Henry Sewell

**Henry Sewell** (7. syyskuuta 1807 Newport, Englanti – 14. toukokuuta 1879 Cambridge, Englanti) oli uusiseelantilainen poliitikko ja lakimies. Hän toimi maansa ensimmäisenä pääministerinä.

Sewell syntyi Wightsaarella Englannissa. Hän siirtyi Christchurchiin 2. helmikuuta 1853. Hän pääsi parlamenttiin ja toukokuussa 1856 hän toimi kolmentoista päivän ajan Uuden-Seelannin pääministerinä. Sewell vetäytyi politiikasta vuonna 1873 ja palasi Englantiin. Hän kuoli Cambridgessä 14. toukokuuta 1879.
John Ballance

**John Ballance** (27. maaliskuuta 1839 – 27. huhtikuuta 1893) oli uusiseelantilainen poliitikko, joka toimi maansa pääministerinä vuosina 1891–1893 ja perusti Uuden-Seelannin liberaalipuolueen. 

Ballance syntyi Pohjois-Irlannissa ja muutti vuonna 1866 vaimonsa kanssa Uuteen-Seelantiin. Hän asettui Wanganuihin, jossa hän ryhtyi toimittajaksi. Hänen vaimonsa kuoli vuonna 1868. Kahden vuoden kuluttua hän meni uusiin naimisiin Ellen Andersonin kanssa.

Ballance pääsi parlamenttiin vuonna 1875. Hän nousi Uuden-Seelannin pääministeriksi 24. tammikuuta 1891. Kun hän kuoli vuonna 1893, hänen seuraajakseen valittiin Richard Seddon.
Joseph Ward

**Joseph George Ward** (26. huhtikuuta 1856 – 8. heinäkuuta 1930) oli Uuden-Seelannin pääministeri vuosina 1906–1912 ja 1928–1930.

Ward syntyi vuonna 1856 Melbournessa, Australiassa. Hänen perheellään oli irlantilaisia sukujuuria. Wardin isä kuoli vuonna 1860, minkä jälkeen häntä kasvatti hänen äitinsä Hannah. Perhe muutti vuonna 1863 Uuteen-Seelantiin. 

Ward pääsi parlamenttiin vuonna 1887. Hän nousi vuonna 1906 maansa pääministeriksi. Hän toimi virassaan, kunnes erosi vuonna 1912. Toisen kerran Ward toimi pääministerinä vuosina 1928–1930. Silloin hän joutui eroamaan sairauden takia. Ward kuoli vuonna 1930 Wellingtonissa.
Worms Pinball

**Worms Pinball** on Team 17:n kehittämä ja julkaisema flipperipeli, joka on julkaistu Windowsille vuonna .

Peli on uusi versio *[[Addiction Pinball]]* -flipperipelin (nimellä *Worms Pinball* PlayStationilla) mukana vuonna 1998 tulleesta kentästä, jossa oli *[[Worms (pelisarja)|Worms]]*-aiheinen teema. Peli oli mukana *Worms Compilation Pack* -paketissa, johon kuuluivat myös *[[Worms Reinforcements]]*, *[[Worms United]]* ja *[[Worms 2]]*. *Worms Pinball* tuli myös *[[Worms Blast]]in* ensimmäisen painoksen mukana vuonna 2002.

## Aiheesta muualla
* 
* Team 17:n viralliset kotisivut
Worms Blast

**Worms Blast** on puzzletoimintapeli ja se julkaistiin vuonna 2002 PC:lle, PlayStation 2:lle, Nintendo GameCubelle, Game Boy Advancelle ja Macille. Pelin kehitti Team 17 ja julkaisi Ubisoft (paitsi Mac-version kehitti ja julkaisi Feral Interactive).

Pelin musiikin sävelsi Bjørn Lynne. Hän vastasi myös äänisuunnittelusta.

## Aiheesta muualla
* Viralliset kotisivut  
* Team 17:n viralliset kotisivut
Jenny Robson

**Jenny Robson** (s. 1975) on suomalainen jazzlaulaja, säveltäjä ja musiikinopettaja. Hän on julkaissut kaksi soololevyä, *Jenny Robson* (2003) ja *Butterfly Life* (2006).

Robson laulaa muun muassa a cappella -yhtye JimJamMurMurissa ja on toiminut UMO Jazz Orchestran solistina marraskuussa 2003 ja tammikuussa 2005. Vuonna 1989 Robson lauloi Edward Vesalan lastenlevyllä *Afrikan tähdet*.

Robson opiskeli klassista pianonsoittoa Itä-Helsingin musiikkiopistossa vuoteen 1990. Vuonna 1994 hän kirjoitti ylioppilaaksi Sibelius-lukiosta. Hän opiskeli Oulunkylän pop- & jazzkonservatoriossa 1995–1996. Vuonna 2003 Robson valmistui musiikin maisteriksi Sibelius-Akatemian jazzosastolta pääaineenaan jazzlaulu. Hän suorittaa jatko-opintoja samalla osastolla.

Tammikuussa 1997 Robson esiintyi UMO:n Nuorten solistien konsertissa. Vuonna 1998 hän voitti suomalaisen Lady Summertime -jazzlaulukilpailun. Robson perusti oman yhtyeensä, Jenny Robson Bandin, vuonna 1999. Ensimmäisen sooloalbumi *Jenny Robson* ilmestyi omakustanteena vuonna 2003. Robson sanoitti kaikki ensimmäisen levynsä kappaleet ja sävelsi suuren osan. Toista levyään hän sävelsi taiteilijaresidenssissä Costa Ricassa vuonna 2005. *Butterfly Life* ilmestyi vuonna 2006. Sen myötä syntyi Jenny Robson Acoustic Band, jossa soittivat muiden muassa basisti Ville Herrala ja rumpali Jussi Lehtonen. Yhtye teki Jazzliiton kiertueen maaliskuussa 2007. Robson on osallistunut Jazzliiton kiertueelle myös vuosina 2002 ja 2008 JimJamMurMurin kanssa.

Vuodesta 1999 Robson on opettanut jazzlaulua Sibelius-Akatemiassa ja laulua Espoon pop- & jazzopisto Ebelissä. Hän opetti laulua Keski-Pohjanmaan konservatoriossa 2001–2003 ja toimi opettajana Sibelius-Akatemian jazzleireillä 2002–2005. Robson on toiminut myös Karelia-ammattikorkeakoulussa päätoimisena tuntiopettajana.

Robson on Tasavallan Presidentti -yhtyeen laulusolistin Frank Robsonin tytär.

## Diskografia
* Jenny Robson: 
* Jenny Robson: 

## Lähteet

## Aiheesta muualla
* 
*
Liisa pien

**Liisa pien** on Hectorin neljäs sooloalbumi, joka julkaistiin vuonna 1975.

Levy etenee kehyskertomuksena, jossa jokainen laulu liittyy (viimeistä, Antti-Juhani lukuun ottamatta) toisiinsa. Levy on kertomus kertojan entisestä työväenluokkaisesta tyttöystävästä, joka on kiipinyt sosiaalisesti ylöspäin naimalla rikkaan perheen lääkäripojan. Levyllä Hector peilaa päähenkilön, Liisan, tuntemuksia tästä prosessista.

## Kappaleet
# 
# 
# 
# 
# 
# 
# 

## Kokoonpano
* Hector – laulu
* Nono Söderberg – sähkökitara, akustinen kitara 
* Vesa Aaltonen – rummut, lyömäsoittimet
* Antero Jakoila – akustinen kitara
* Esa Kotilainen – koskettimet, syntetisaattorit, moog jne.
* Jakke Leivo – basso
* Otto Donner – kellopeli, huilu
* Paroni Paakkunainen – kantele, huilu

## Single
* Pikku-Juulia / Lasikevät / Surullinen Liisa (Love Records LRS 2106) 

## Lähteet
Green River (albumi)

**Green River** on yhdysvaltalaisen rock-yhtyeen Creedence Clearwater Revivalin studioalbumi, joka julkaistiin vuoden 1969 elokuussa. Albumi sisältää tunnetut kappaleet ”Green River”, ”Bad Moon Rising” ja ”Lodi”. *Green River* oli yhtyeen ensimmäinen Yhdysvalloissa listaykköseksi noussut albumi.

## Kappaleet
* *Kaikki kappaleet kirjoittanut [[John Fogerty]], ellei toisin mainita.*

**A-puoli**
# 
# 
# 
# 

**B-puoli**
# 
# 
# 
# 
# 

### 40th Anniversary Edition -bonuskappaleet
# 
# 
#
#
# 

## Singlet
* ”Bad Moon Rising” / ”Lodi” (1969)
* ”Green River” / ”Commotion” (1969)

## Kokoonpano
* John Fogerty &ndash; laulu, soolokitara
* Tom Fogerty &ndash; rytmikitara
* Stu Cook &ndash; basso
* Doug Clifford &ndash; rummut

## Lähteet
Kipkemboi Kimeli

**Kipkemboi Kimeli** (30. marraskuuta 1966 – 6. helmikuuta 2010) oli kenialainen kestävyys- ja maastojuoksija.

Kimeli voitti 1985 maastojuoksun nuorten MM-kultaa. Soulin olympialaisissa hän sijoittui 10&nbsp;000 metrin juoksussa kolmanneksi ajalla 27.25,16. Aika jäi Kimelin ennätykseksi.

Kimeli kuoli 43-vuotiaana keuhkokuumeen ja tuberkuloosin komplikaatioihin.

## Lähteet
Willy and the Poor Boys

**Willy and the Poor Boys** on yhdysvaltalaisen rock-yhtyeen Creedence Clearwater Revivalin studioalbumi, joka julkaistiin marraskuussa 1969. Sen kappaleita ovat muun muassa ”Down on the Corner” ja ”Fortunate Son”.

## Kappaleet
*Kaikki kappaleet kirjoittanut John Fogerty, ellei toisin mainita.*

*'A-puoli**
# 
# 
# 
# 
# 
**B-puoli'''
# 
# 
# 
# 
# 

## Singlet

*”Down on the Corner” / ”Fortunate Son” (1969)

## Kokoonpano
*John Fogerty &ndash; soolokitara, piano, laulu
*Tom Fogerty &ndash; komppikitara, taustalaulu
*Stu Cook &ndash; basso, taustalaulu
*Doug Clifford &ndash; rummut, pyykkilauta, perkussio

## Lähteet
Proud Mary

**Proud Mary** on rock-yhtye Creedence Clearwater Revivalin kappale, jonka sävelsi ja sanoitti John Fogerty vuonna 1968. Kappale julkaistiin tammikuussa 1969 singlenä ja yhtyeen toisella albumilla *[[Bayou Country]]*. Kappale nousi singlelistan kakkoseksi ja nosti CCR:n suosituksi yhtyeeksi.

## Historia
CCR:n laulaja-kitaristi John Fogerty alkoi kirjoittaa ”Proud Marya” 22-vuotiaana saatuaan armeijasta vapautuskirjeen kesällä 1968. Vapautuksestaan innostuneena Fogerty soitteli kotonaan Rickenbacker-kitaraansa ja keksi tunnetilaansa sopivia rivejä, kuten ”Left a good job in the city”. Laulun riffin hän keksi Beethovenin viidennen sinfonian innoittamana. Sanapari ”big wheel” sai laulun kertomaan siipiratasaluksesta. Fogertylla oli vanhassa muistikirjassaan sanapari ”Proud Mary”, jota hän oli pitänyt hyvänä laulun nimenä, vaikka hän ei ollut vielä sen keksiessään tiennyt, mitä se voisi tarkoittaa. Tehdessään laulua hän löysi sanaparin kirjoistaan ja nimesi laulunsa laivan *Proud Maryksi*. Tehtyään laulusta puolivalmiin luonnoksen Fogerty tunsi kirjoittaneensa parhaan laulunsa, hitin ja klassikon.

CCR levytti ”Proud Maryn” lokakuussa 1968 Los Angelesissa RCA:n studioilla. Ääniteknikkona toimi Hank McGill. Fogerty ei ollut tyytyväinen yhtyetovereidensa taustalauluun, joten hän lauloi itse kaikki kappaleen taustalaulut. Tämä suututti muut jäsenet, ja Fogertyn mukaan tapaus oli yhtyettä myöhemmin vaivanneiden sisäisten erimielisyyksien alkusysäys.

”Proud Mary” julkaistiin tammikuussa 1969 kahden A-puolen singlenä, jonka toisella puolella oli ”Born on the Bayou”. Kappale nousi Yhdysvaltain listalla sijalle kaksi. Singlen menestys teki CCR:stä nopeasti hyvin suositun yhtyeen.

## Coverit
Kappaleesta on tehty useita cover-versioita. Englanniksi kappaleen ovat levyttäneet muun muassa Ike & Tina Turner sekä Elvis Presley. 
Suomeksi kappaleen ovat levyttäneet
* Erkki Liikanen ja Vesa Enne nimellä "Kuljen Kuljen" vuonna 1971
* Tapani Kansa nimellä "Svengi Mary" vuonna 1971
* Kari Peitsamo nimellä "Vellamo-laiva" vuonna 1982
* Peipposet nimellä "Kotkan Kerttu" vuonna 1987
* Turo's Hevi Gee nimellä "Rullaan joen rantaan" vuonna 1989
* Rokki-Kokki nimellä "Pyörin pitkin Jokee" vuonna 1997
* Freud Marx Engels & Jung nimellä "Paha Mari" vuonna 2001
* Jukka Moilanen (Jusu) vuonna 2012.

## Lähteet

## Aiheesta muualla
* Suomalaisen musiikin tietokanta
Olga Bondarenko

**Olga Petrovna Bondarenko** (, o.s. **Krenzer**, , s. 2. kesäkuuta 1960 Slavgorod, Altain aluepiiri, Venäjä) on venäläinen kestävyysjuoksija, joka voitti Euroopan-mestaruuden vuonna 1986 ja olympiakultaa vuonna 1988.

Neuvostoliittoa edustanut Bondarenko aloitti juoksu-uransa aikana, jolloin 3&nbsp;000 metrin juoksu oli naisten pisin kilpailumatka. Bondarenko juoksi kuitenkin myös pidempiä matkoja ja teki 7. elokuuta 1981 10&nbsp;000 metrin juoksussa epävirallisen maailmanennätyksen ajalla 32.30,8. IAAF aloitti myöhemmin samana vuonna noteeraamaan virallisia maailmanennätyksiä, ja 24. kesäkuuta 1984 Bondarenko juoksi Kiovassa ajan 31.13,78, joka oli virallinen maailmanennätys.

Bondarenko saavutti sisäratojen EM-kilpailuissa 1985 hopeaa 3&nbsp;000 metrillä. Stuttgartin EM-kisoissa 1986 hän voitti 3&nbsp;000 metrin juoksun ja sijoittui 10&nbsp;000 metrillä toiseksi. Sisäratojen MM-kilpailuissa 1987 Indianapolisissa Bondarenko saavutti hopeaa 3&nbsp;000 metrin juoksussa. Soulin olympialaisissa 1988 hän voitti 10&nbsp;000 metrillä olympiakultaa.

## Lähteet
Kurkkulaulu

**Kurkkulaulu** on keskiaasialainen laulutekniikka, jossa perusääni muodostetaan kurkussa puristeisella tekniikalla tai taskuhuulilla aikaansaadulla mörinäefektillä. Siihen kuuluu yleensä myös äänen yläsävelten suodattaminen kuultaviksi niin, että niillä voidaan laulaa tai soittaa melodioita.

## Levinneisyys
Kurkkulaulua on perinteisesti harrastettu Länsi-Mongoliassa ja Tuvassa, missä sillä on yhä tärkeä asema, mutta sitä tavataan myös monissa muissa kulttuureissa. Paljon kurkkulaulajia on myös muualla Mongoliassa sekä Sisä-Mongoliassa. Jonkin verran kurkkulaulajia on Hakassiassa, Altain tasavallassa, Baškortostanissa, Kalmukiassa ja Burjatiassa, ja näillä alueilla kurkkulaulu on edelleen tärkeä perinne. Joitain kurkkulaulajia on lisäksi Kazakstanissa, Tadžikistanissa, Sahassa ja Tšukotkassa, mutta siellä perinne ei ole kovin vahva. Kurkkulauluksi voidaan luokitella myös eteläafrikkalaisen xhosa-heimon naisten mörisevä *umngqokolo*-laulu, tšuktšien, inuittien ja muiden pohjoisten kansojen röhistyslaulu sekä sardinialaisen *tenores*-mieskvartettiperinteen komppiryhmän laulu.

Tuvassa kurkkulaulua kutsutaan *höömeiksi*, Mongoliassa *höömiiksi* tai *huumiiksi*, Hakassiassa *khaiksi* ja Altaissa *kaiksi*.

## Piirteitä
Yläsävellaulu eroaa kurkkulaulusta siten, että yläsävellaulussa yläsävelmelodioita suodatetaan normaalin laulun päälle. Kaikki yläsävellaulu on kaksiäänistä, mutta kurkkulaulu ei sitä aina ole.

Kurkkulaulussa eri ääniä voi olla neljäkin kappaletta, mutta maallikkokin erottaa yleensä kaksi.

Kurkkulaulajan keskeisin säestyssoitin on kaksi- tai kolmikielinen luuttu, mutta monia muitakin perinteisiä soittimia käytetään.

Kurkkulaulajat ovat yleensä miehiä. Naisten kurkkulaulamista on vanhastaan rajoitettu muun muassa varoituksilla että kurkkulaulu aiheuttaisi naisissa hedelmättömyyttä sekä huonoa onnea sukulaisille.

## Tyylejä
Tuvalaisen kurkkulaulun perustekniikat voidaan jakaa kolmeen tyyliin:
* höömei
** "kuin tuulen ujellus tyhjässä pullossa"
* sygyt
** "kuten kirkasääninen pilli"
* kargyraa
** möreä ja kumea höömeilaulun kontrabasso
** millään muilla laulutekniikoilla ei ihmisäänellä päästä yhtä mataliin ääniin

Mongolialaisen kurkkulaulun perusluokittelu on samanlainen kuin tuvalaisen, mutta nimitykset poikkeavat. *Harhira* vastaa kargyraa, ja *isgeree* vastaa sygytiä. Mongolialaisessa höömiissä yläsävelillä lauletut melodiat ovat monimutkaisempia ja lukuisampia kuin tuvalaisessa. Lisäksi laulajan perussävel on Mongoliassa yleensä korkeampi.

Joidenkin määritelmien mukaan kurkkulaulun alalajeja ovat lisäksi borbangnadyr, ezengileer, chylandyk, dumchuktaar ja buga-höömei.

## Kuuluisia kurkkulaulajia
* tuvalainen Huun-Huur-Tu
* tuvalainen Kongar-ool Ondar
* tuvalainen Albert Kuvezin & Yat-kha
* mongolialainen Hosoo & Transmongolia

## Lähteet
* 
* 

### Viitteet

## Aiheesta muualla

* Suomen Kurkkulaulajat ry
* Sauli Heikkilän kurkkulaulusivusto
* Esko Pulliainen: Kurkkulaulu on taitolaji, jossa on esihistoriallinen sointi - Kuuntele Yle 11.7.2015
Hotelli Hannikainen

**Hotelli Hannikainen** on Hectorin soolouran viides studioalbumi, joka julkaistiin elokuussa 1976. Levy on Hectorin countryvaikutteisin, ja se sisältää ”Kaipaavan haavanlehtisen” ja ”Hannikaisen baarin” kaltaisten hittien ohella myös englanninkielisiä kappaleita. 

Levy kohosi Suomen levylistojen toiselle sijalle elokuussa 1976 ja pysyi listalla yhteensä 16 viikkoa.

Love Records julkaisi albumin vinyylilevynä ja C-kasettina huhtikuussa 1976. Albumista julkaistiin toiset vinyylipainokset vuonna 1986 ja tästä kolmen vuoden päästä vuonna 1989 julkaistiin ensimmäiset CD-painokset. Vuonna 2009 albumi julkaistiin remasteroituna CD-painoksena.

## Kappaleet
Kaikki kappaleet säveltänyt ja sanoittanut Hector, ellei toisin mainita. Kaikki kappaleet sovittaneet Antero Jakoila ja Hector.

### A-puoli
# 
# 
# 
# 
# 

### B-puoli
# 
# 
# 
# 
# 
# 

## Kokoonpano
* Hector - laulu, taustalaulu, akustinen kitara (1, 5, 7, 11) ja sähkökitara (3)
* Maarit - taustalaulu/kuoro (1-2, 4, 6-7, 9-10)
* Freeman - taustalaulu/kuoro (1-2, 4, 6-7, 9-10)
* Eeki Mantere - sähkökitara (soolot: 6) ja laulu (6)
* Antero Jakoila - sähkökitara (1, 3-11, kuoro: 2), akustinen kitara (1-5, 7-11), mandoliini (2, 8), slide-kitara (3), 12-kielinen kitara (9)
* Janne Ödner - sähkökitara (loppusoolo: 2)
* Roy Rabb - pedal-steel-kitara (4, 7, 10)
* Rauno Lehtinen - mandoliini (2)
* Esa Kotilainen - piano (1), jouset/strings (3, 9), moog (3, 10), haitari (8) ja urut (10)
* Seppo Hovi - piano (2-4, 6, 7), haitari (2) ja sähköpiano (6)
* Pirjo Bergström - piano (8-9)
* Pekka Pöyry - (altto)saksofonit (1)
* Harri Saksala - huuliharppu (10)
* Heikki Virtanen - (sähkö)basso (1-3, 6-10)
* Heimo Holopainen - (sähkö)basso (4)
* Antero Päiväläinen - rummut (1-4, 6-7, 10)
* Ronnie Österberg - rummut (8-9)
* Roope Koistinen - lyömäsoittimet/percussion (1, 5, 11), lehmänkello (1)

### Tuotanto
* Erkki Hyvönen - äänitys (Finnvox-studioilla keväällä -76) ja miksaus
* Hector - miksaus, tuottaja ja kannen ideointi
* Erik Uddström - kuvat ja kansi
* Japa Mattila - vuoden 2009 CD-painoksen ulkoasu
* Esa Santonen - vuoden 2009 CD-painoksen masterointi

## Vastaanotto
*Helsingin Sanomien* musiikkitoimitus kirjoitti Hectorin siirtyneen albumilla aiempaa rennomille linjoille ja tyytynyt löysän hotelliteeman yhdistämään sarjaan irrallisia, muttei mitenkään ikimuistettavia kappaleita. Hänestä hauskaa, kevyttä ja irtonaista kokonaisuutta on ylipäätään vaikea saada onnistumaan, ja nyt kuulijalle tulee helposti hällä väliä -tunne. Lehden mielestä kahdesta Dylan-coverista onnistuu paremmin ”Kun tein suurteoksein”, kun taas ”Hei leidi hei” jää pelleilyn tasolle.

## Lähteet
* Hector LP *Hotelli Hannikainen* (Love Records LRLP 182) 1976

### Viitteet
ATIS

**ATIS** eli  *lentopaikan automaattinen tiedotuspalvelu* (**automatic terminal information service)** on ilmailussa käytetty automaattinen nauhoitettu radiolähete. ATIS-tiedote voi sisältää tietoja lentokentällä vallitsevista sääoloista, kuten tuulen voimakkuudesta, tuulen suunnasta, pilvikorkeudesta, näkyvyydestä, lämpötilasta, kastepisteestä ja ilmanpaineesta. ATIS sisältää tietoja myös käytettävästä kiitotiestä, lähestymismenetelmästä sekä muista asioista, jotka lentäjän tulee huomioida. ATIS-palvelu löytyy yleensä vilkkaimmilta lentokentiltä. ATIS kehitettiin Amerikassa ja otettiin ensimmäisenä käyttöön vuoden 1964 alkupuolella Chicagossa ja Kaliforniassa. Kansainvälinen siviili-ilmailujärjestö antoi sitä koskevat kansainväliset ohjeet vuonna 1974, ja se saatiin heti 1970-luvulla myös Suomeen Helsinki-Vantaalta alkaen, jossa sitä lähetettiin aluksi Helsingin VOR:n äänikanavalla.  Ennen ATIS-järjestelmän käyttöönottoa kyseiset tiedot annettiin usein kullekin ilma-alukselle erikseen, joten ATIS säästää huomattavasti lennonjohtajan aikaa ja huomiokykyä. ATIS voi olla joko nauhoitettua ihmispuhetta tai puhesynteesin avulla tuotettu. Suomen lentoasemilla on käytetty synteettisiä tiedotteita 1990-luvulta alkaen, poikkeuksena Malmi, jonka tiedoitteet nauhoitettiin aina 2000-luvulle asti, vaikkakin toiminnan loppuvuosina siirryttiin puhesynteesiin. Joillakin Suomen lentoasemilla tiedote oli 2000-luvun alkuun saakka saatavilla myös suomenkielisenä.

ATIS-tiedote voidaan välittää myös ACARS- tai muuna digitaalisena tekstiviestinä, jolloin siitä käytetään termiä D-ATIS (Digital ATIS, käyttöön 1996).

## Lähetteen sisältö

## Lähteet
Kameraalinen

**Kameraalinen** ( 'hovin talousvirasto') tarkoittaa julkiseen talouteen ja hallintoon liittyviä asioita. Julkiseen talouteen kuuluvat verotusasiat ja monet tilinpitoon liittyvät hallintoasiat.

## Kameraalitieteet
Kameraalitieteisiin kuuluivat ne tieteenhaarat, jotka käsittelivät valtiontalouden perusteita eli hallitsijan kamarin hoitoa ja kartuttamista. Ne kehittyivät Saksassa 1600-luvulla. Kameraalitieteet jaettiin kameralistiikkaan ja kameraalilainoppiin. Edellisestä on kehittynyt nykyinen finanssioppi ja jälkimmäisestä finanssi(hallinto)oikeus.

## Kameraalitutkinto
Kameraalitutkinto oli virkatutkinto, joka oli käytössä Ruotsin yliopistoissa (ml. Turun akatemia) 1799–1863. Tutkinto lakkautettiin Suomen tultua suurruhtinaskunnaksi 1809, mutta se palautettiin 1817 eri nimellä. Vanha nimi palasi käyttöön 1828 Keisarillisessa Aleksanterin-Yliopistossa. Tutkinto antoi pätevyyden virkoihin Suomen valtosihteerinvirastossa, senaatin talousosastolla ja yleisessä revisionioikeudessa. Lisäksi tutkinnon suorittanut sai toimia lääninsihteerinä ja lääninkamreerina. Tutkintovaatimuksena oli ylioppilastodistus, tarvittavat siviilioikeudelliset ja tieteelliset tiedot kullekin viralle. Tutkinto jakaantui jossain vaiheessa ylempään ja alempaan tutkintoon ja ne yhdistettiin vuonna 1871 tutkintouudistuksessa.

Uuudistuksen jälkeen kameraalitutkinto oli alempi hallintotutkinto, jonka saattoi suorittaa Keisarillisen Aleksanterin-Yliopiston lainopillisessa tiedekunnassa vuosina 1871–1894. Muut keisarillisen julistuksen 17B/1871 tuntemat tutkinnot olivat yleinen oikeustutkinto ja tuomarintutkinto. Talous- ja hallintolainsäädännön tuntemusta korostavasta kameraalitutkinnosta kehittyi alempi oikeustutkinto (nyk. oikeusnotaari), ja se tuotti kelpoisuuden alempiin hallintovirkoihin. Kameraalitutkinto lakkautettiin keisarillisella julistuksella 35D/1894.

## Kameraalihovi
Kameraalihoviksi kutsuttiin Vanhan Suomen veronkanto- ja talousasioita 1700-luvulla hoitanutta virastoa, joka sijaitsi Viipurissa.

## Kameraalisiirto
Kameraalisiirrosta säädettiin lailla nro 183/1925. Kun Suomen kunnallista, oikeudellista tai hallinnollista jakoa muutettiin, saattoivat saman tilan eri tilukset joutua eri hallinto- tai tuomiopiiriin. Jos tilan eri tilukset haluttiin erottaa myös kameraalisessa suhteessa toisistaan, piti tehdä kameraalisiirto. Erottamisen suoritti maaherra valtioneuvoston määräyksestä lohkomislainsäädännön mukaisesti. Käytännön työn teki toimitusmaanmittari maaherran määräyksestä.

## Kameraalimerkintä
Kameraalimerkinnäksi nimitetään vanhoissa käsikirjoituksissa olevia, myöhemmästä voudinkirjaksi tai muuksi tilikirjaksi sitomisesta johtuvia merkintöjä.

## Katso myös
*Kameralismi

## Lähteet
Jeffrey Brown

**Jeffrey Brown** (s. 1975) on yhdysvaltalainen sarjakuvantekijä, joka on tullut tunnetuksi luonnosmaisista omaelämäkerronnallisista teoksista. Brown on yksi tunnetuimmista yhdysvaltalaisista vaihtoehtosarjakuvan tekijöistä. 

Brown vieraili Helsingin sarjakuvafestivaaleilla vuonna 2005, jossa hän muun muassa kävi Suomi-USA sarjakuvamaaottelun Ville Rannan kanssa.

Brown teki myös kiitos-sarjakuvan festivaaleille: Jeffrey Brownin muistojen Helsinki.

Suomeksi Brownia on julkaistu esimerkiksi Glömp7-antologiassa. 

## Teoksia
* *Clumsy* (2002). Suom. 
* Unlikely, or How I Lost My Virginity (2003)
* AEIOU, or Any Easy Intimacy (2004)
* Bighead (2004)
* Minature (2005)
## Lähteet

## Aiheesta muualla
* Hertta-Mari Kaukonen: Haluatko sarjakuvasankariksi? Aviisi 15/2006.
Dianne Wiest

**Dianne Wiest** (s. 28. maaliskuuta 1948 Kansas City, Missouri) on yhdysvaltalainen näyttelijä ja kaksinkertainen Oscar-voittaja.

Wiestin nuoruudenhaaveena oli balettitanssijan ura, ja hän opiskeli lapsena balettia Saksassa ja School of American Balletissa. High school -näytelmissä esiintymisen jälkeen hän päätti siirtyä keskittyä näyttelemiseen. Wiest valmistui vuonna 1969 Marylandin yliopistosta ja muutti sitten New Yorkiin.

Wiest sai kaudeksi 1970–1971 varanäyttelijän paikan Kurt Vonnegutin näytelmään *Happy Birthday, Wanda June*. Joseph Pappin The Public Theaterissa vuonna 1979 esitetystä *The Art of Dining* -näytelmästä Wiest voitti Obie-palkinnon. Vuonna 1982 Wiest näytteli Mašaa näytelmässä *[[Kolme sisarta]]* ja Broadwaylla Desdemonaa *[[Othello]]ssa*.

Wiestin ensimmäinen valkokangasroolinsa oli vuonna 1980 ensi-iltansa saanut *[[Ihan kuin rakkautta]]*. Hänen seuraavia elokuviansa olivat *[[Menestyksen hinta]]* (1982), *[[Lähdön aika]]* (1983) ja *[[Footloose (vuoden 1984 elokuva)|Footloose]]* (1984). Nimeä elokuvanäyttelijänä hän sai Woody Allenin elokuvassa *[[Kairon purppuraruusu]]*, jossa hän näytteli suuren laman aikaista prostitoitua.

Allen valitsi Wiestin useampiinkin elokuviin, joista tämä alkoi saada myös keskeisempiä rooleja. Allenin elokuvasta *[[Hannah ja sisaret]]* (1986) Wiest voitti parhaan naissivuosan Oscarin ja sai Golden Globe -ehdokkuuden. Allenin *[[Radio Days]]* (1987) Bafta-ehdokkuuden. Samana vuonna ensi-iltansa sai myös Allenin *[[Syyskuu (elokuva)|Syyskuu]]*. Muita Wiestin elokuvia olivat *[[The Lost Boys]]* (1987), *[[Manhattanin valot]]* (1988) ja *[[Perhe on paras]]* (1989), joissa kaikissa Wiest näytteli äitihahmoa. Viimeksi mainitusta hän sai Oscar- ja Golden Globe -ehdokkuudet.

Vuonna 1990 Wiest esiintyi Tim Burtonin elokuvassa *[[Saksikäsi Edward]]* ja seuraavana vuonna elokuvassa *[[Pieni mies Tate]]*. Allenin ohjaukseen hän palasi vuonna 1994 elokuvassa *[[Luotisade Broadwaylla]]*, jossa hän esitti alkoholisista entistä näyttelijää. Roolisuorituksestaan Wiest sai toisen Oscarinsa sekä myös Golden Globen. Emmyn hän sai puolestaan vierailevasta roolistaan televisiosarjassa *[[Tie Avonleaan]]*. Wiestin seuraavia elokuvia olivat *[[The Birdcage – lainahöyhenissä]]* (1996) ja *[[Hevoskuiskaaja (elokuva)|Hevoskuiskaaja]]* (1998).

Wiest on 2000-luvulla tullut tunnetuksi erityisesti televisionäyttelijänä. Hän oli 2000–2002 mukana NBC:n rikossarjassa *[[Kova laki]]*, jossa hän näytteli piirisyyttäjä Nora Lewiniä. Vuonna 2008 Wiest voitti toisen Emmynsä, kun hänet palkittiin eläköityneen psykoterapeutin roolista sarjassa *[[Terapiassa]]*. Televisiosarjassa *[[Life in Pieces]]* Wiest oli mukana vuodet 2015–2019. Samaan aikaan hänen elokuviansa olivat *[[The Mule]]* (2018) ja *[[Let Them All Talk]]* (2020).

## Filmografiaa

## Lähteet

## Aiheesta muualla
*
Drug Enforcement Administration

**Drug Enforcement Administration** (**DEA**) eli Yhdysvaltain huumepoliisi on Yhdysvaltain oikeusministeriön lainsäädännön täytäntöönpanovirasto, joka valvoo vuonna 1970 säädetyn *Controlled Substances* (säännellyt aineet) -lain toteutumista. DEA on johtava komissio liittovaltion huumausainelakien säätäjänä ja pakkotoimenpiteiden käyttäjänä omistaen samat oikeudenkäyttöoikeudet kuin Yhdysvaltain liittovaltion poliisi (FBI). DEA:lla on myös yksinoikeus tai velvollisuus koordinoida ja jäljittää huumausaineita Yhdysvaltain rajojen ulkopuolella ja mahdollisesti toimia paikallisten viranomaisten kanssa niiden takavarikoimiseksi.

Vuonna 2005 DEA raportoi takavarikoineensa 1,4 miljardia dollaria huumausaineista saatuja varallisuuksia sekä 477 miljoonan arvosta itse huumausaineita.

## Lähteet

## Aiheesta muualla

*DEA:n viralliset sivut
*DEA:n historia välillä 1973-1998
Brahmaguptan kaava

**Brahmaguptan kaavalla** voidaan löytää geometriassa mielivaltaisen nelikulmion pinta-ala. Yleisimmässä erikoistapauksessaan sillä voidaan laskea jännenelikulmion pinta-ala.

## Perusmuoto
Helpoiten muistettava muoto Brahmaguptan kaavasta antaa jännenelikulmion, jonka sivun pituudet ovat *a*, *b*, *c* ja *d*, pinta-alan:

: \sqrt{(s-a)(s-b)(s-c)(s-d)},

missä **s** on nelikulmion piirin puolikas:

: s=\frac{a+b+c+d}{2}.

## Brahmaguptan kaavan todistus

Jännenelikulmion pinta-ala = Kolmion \triangle ADB pinta-ala + kolmion  \triangle BDC pinta-ala:

:= \frac{1}{2}pq\sin A + \frac{1}{2}rs\sin C

Koska ABCD on jännenelikulmio, on \angle DAB = 180^\circ - \angle DCB. Siis \sin A = \sin C, joten

:Ala = \frac{1}{2}pq\sin A + \frac{1}{2}rs\sin A

:(Ala)^2 = \frac{1}{4}\sin^2 A (pq + rs)^2

:4(Ala)^2 = (1 - \cos^2 A)(pq + rs)^2 \,

:4(Ala)^2 = (pq + rs)^2 - cos^2 A (pq + rs)^2 \,

Soveltamalla kosinilausetta kolmioihin \triangle ADB ja \triangle BDC saadaan

:p^2 + q^2 - 2pq\cos A = r^2 + s^2 - 2rs\cos C \,

Sijoittamalla \cos C = -\cos A (koska kulmat A ja C ovat toistensa suplementtikulmia) ja järjestelemällä termejä saadaan

:2\cos A (pq + rs) = p^2 + q^2 - r^2 - s^2.

Sijoittamalla tämä pinta-alan kaavaan saadaan

:4(Ala)2 = (pq + rs)^2 - \frac{1}{4}(p^2 + q^2 - r^2 - s^2)^2

:16(Ala)^2 = 4(pq + rs)^2 - (p^2 + q^2 - r^2 - s^2)^2 \,

joka edelleen voidaan kirjoittaa muodossa

:(2(pq + rs) + p^2 + q^2 -r^2 - s^2)(2(pq + rs) - p^2 - q^2 + r^2 +s^2) \,

:= ( (p+q)^2 - (r-s)^2 )( (r+s)^2 - (p-q)^2 ) \,

:= (p+q+r-s)(p+q+s-r)(p+r+s-q)(q+r+s-p) \,

Koska T = \frac{p+q+r+s}{2}, on 

:16(Ala)^2 = 16(T-p)(T-q)(T-r)(T-s) \,

ja lopulta

:Ala = \sqrt{(T-p)(T-q)(T-r)(T-s)}

## Brahmaguptan kaava yleisessä nelikulmiossa

Yleisen nelikulmion pinta-alan laskemisessa tarvitaan sivujen pituuksien lisäksi tietää nelikulmion vastakkaisten kulmien summa:

: \sqrt{(s-a)(s-b)(s-c)(s-d)-abcd\cos^2\theta}

missa \theta on puolet vastakkaisten kulmien summasta. Koska jännenelikulmion vastakkaisten kulmien summa on 180^\circ, voidaan yleistä kaavaa käyttää jännenelikulmion pinta-alan laskemiseen.

## Erikoistapaus

Brahmaguptan kaavan erikoistapauksena saadaan Heronin kaava.

## Lähteet

## Aiheesta muualla
*
Viestitarkastaja

**Viestitarkastaja** on Suomen puolustusvoimissa viestiaselajin koulutuksen tasoa valvova ja aselajin uudistumisesta vastaava upseeri.

Tehtävä on sijoitettu Maavoimien esikuntaan Mikkeliin. Muita aselajitarkastajien tehtäviä ovat ilmatorjunnan tarkastaja, huollon tarkastaja, pioneeritarkastaja, jalkaväen tarkastaja ja tykistön tarkastaja.

## Viestitarkastajia ja johtamisjärjestelmäosaston osastopäälliköitä Puolustusvoimissa
Nykyinen viestitarkastaja on eversti Antti Tunkkari.

Viestitarkastajana ovat toimineet:
* kenraalimajuri (1944) Leo Ekberg PM viestikomentaja 1939-1944, puolustusvoimien viestikomentaja (v:sta 1953 viestipäällikkö) 1945-1954
* kenraaliluutnantti (1961) Olavi Huhtala PE viestipäällikkö 1954-1960, viestitarkastaja 1960-1962
* kenraalimajuri (1963) Risto Kare 1963-1965
* kenraalimajuri (1965) Pehr-Johan Gummerus 1965-1967
* eversti (1960) Aijol Brandt 1967-1968
* eversti (1966) Pentti Myyryläinen 1968 - 1974
* eversti (1973) Erik Kiira 1974-1978
* eversti (1974) Kalervo Kärpänoja 1978-1980
* eversti (1978) Raimo Penttinen 1981-1986
* eversti (1977) Kalevi Markkula 1986-1991
* eversti (1986) Antti Aittoniemi 1991-1994
* eversti (1993) Jarmo Myyrä 1994-1998
* eversti (1994) (Oiva) Seppo Uro 1998-31.12.2000
* everstiluutnantti Risto Mäkelä viransijainen 1.1.-31.7.2001
* eversti (2001) Simo Alho 1.8.2001-28.2.2003
* eversti (1998) Esko Vainio 1.3.2003-30.6.2006
* eversti (2000) Heikki Liimatainen 1.7.2006-1.7.2007
* eversti (2003) Tapio Forselius Pääesikunnan viestitarkastaja 1.7.2007, tehtävän siirryttyä Maavoimien esikuntaan, Maavoimien viestitarkastaja 1.1.2008-31.12.2010 asti
* eversti (2007) Juha Mattila 1.1.2011 - 31.12.2012 yhdisti maavoimien johtamisjärjestelmäpäällikkyyden viestitarkastajan tehtävään.
* eversti (2004) Harri Virtanen 1.1.2013 - 31.12.2014
* eversti (2014) Yrjö Sairanen 1.1. - 31.12.2015
* eversti (2015) Eero Valkola 1.1.2016 - 28.2.2021
* eversti Antti Tunkkari 1.3.2021 alkaen

## Lähteet
Songs of Faith and Devotion

**Songs of Faith and Devotion** on Depeche Moden kahdeksas albumi, joka julkaistiin 22. maaliskuuta 1993. Levy oli yhtyeen kädenojennus rockmusiikkia kohtaan, joka kuitenkin jäi  ainoaksi kokeiluksi tällä saralla. 

Levy oli viimeinen, jolla Alan Wilder oli soittamassa. *Songs of Faith and Devotion* on myös ainoa albumi, jolla Wilder soittaa oikeita rumpuja rumpukoneiden sijasta.

Uskosta, synnistä ja syyllisyydestä kertova albumi julkaistiin sopivasti pääsiäisen aikaan. Se nousi heti ilmestyttyään Yhdysvaltojen, Britannian, Saksan ja Italian sekä monien pienempien maiden listojen ykköstilalle, muun muassa Suomessa Ylen Radiomafian albumilistan kärkeen. Helsingin Sanomien Antti Isokankaan mielestä Depeche Mode nousi albumin myötä kulttiyhtyeen asemasta suuren yleisön suosikiksi.

## Kappaleet

## Kokoonpano

* Dave Gahan – laulu
* Andrew Fletcher – syntetisaattorit
* Martin Gore – kitara, syntetisaattorit, taustalaulu
* Alan Wilder – syntetisaattorit, rummut

## Lähteet

## Aiheesta muualla
*
Jasmine

**Jasmine** on naisen etunimi. Se on varsinkin englannin- ja ranskankielisissä maissa esiintyvä muoto nimestä Jasmin, joka johtuu kasvisuvun nimestä jasmiinit. Sana johtuu alun perin persian kielestä, jossa sen alkumuoto *yasamin* (یاسمین) on käytössä myös nimenä

Suomessa nimi Jasmine on heinäkuuhun 2025 mennessä annettu noin 1920 henkilölle, joista yli puolet on 1980- ja 1990-luvuilla syntyneitä. Jasminen nimipäivä on suomenruotsalaisen kalenterin mukaan 9. heinäkuuta, joka suomenkielisen kalenterin mukaan on muun muassa Jasminin nimipäivä. Nimi lisättiin kalenteriin vuonna 2015.

## Tunnettuja Jasmine-nimisiä

* Jasmine, oik. *Jasmine Valentin* (s. 1976), suomalainen romanimuusikko
* Jasmine Byrne (s. 1985), yhdysvaltalainen pornonäyttelijä ja malli
* Jasmine Camacho-Quinn (s. 1996), puertoricolainen aitajuoksija ja olympiavoittaja
* Jasmine Crockett (s. 1981), yhdysvaltalainen demokraattipoliitikko
* Jasmine Fiore (1981–2009), yhdysvaltalainen uimapukumalli ja henkirikoksen uhri
* Jasmine Flury (s. 1993), sveitsiläinen alppihiihtäjä 
* Jasmine Guy (s. 1962), yhdysvaltalainen näyttelijä ja laulaja
* Jasmine Julin-Aro (s. 1950), suomalainen vaatesuunnittelija
* Jasmine Moore (s. 2001), yhdysvaltalainen pituushyppääjä ja kolmiloikkaaja
* Jasmine Paolini (s. 1996), italialainen tennispelaaja
* Jasmine Richards (1990), kanadalainen näyttelijä
* Jasmine Stubbe (s. 1992), suomalainen futsalpelaaja ja jalkapalloilija
* Jasmine Thompson (s. 2000), brittiläinen laulaja ja lauluntekijä
* Jasmine Todd (s. 1993), yhdysvaltalainen pikajuoksija ja pituushyppääjä
* Jasmine Trias (s. 1986), yhdysvaltalainen laulaja

## Jasmine sukunimenä

Jasmine on myös seuraavien henkilöiden sukunimi:
* Meera Jasmine (s. 1984), intialainen näyttelijä.

## Kuvitteellisia Jasmine-nimisiä

* Prinsessa Jasmine, naispäähahmo Disneyn elokuvassa *[[Aladdin (vuoden 1992 elokuva)|Aladdin]]* vuodelta 1992

## Nimen muita merkityksiä

* HMS Jasmine (K23), vuonna 1941 valmistunut Britannian Kuninkaallisen laivaston korvetti

## Lähteet
Mambo

**Mambo** tarkoittaa seuraavia:

* Mambo, verkkosivujen sisällönhallintajärjestelmä
* mambo, kuubalainen musiikki- ja tanssityyli.
* Naispappia voodoossa, katso Mambo
Construction Time Again

**Construction Time Again** on Depeche Moden kolmas albumi, joka julkaistiin 22. elokuuta 1983. Yhtyeen musiikki alkoi tällä levyllä muuttua alun poikabändimäisistä vaikutteista kohti vakavasti otettavampia sanoituksia ja tummempia äänimaailmoja. Levy oli myös ensimmäinen, jolla Alan Wilder soitti.

Kolme vuotta myöhemmin ilmestynyt ''Black Celebratio''n kehitti *Construction Time Againin* tummasävytteistä tunnelmaa eteenpäin osaksi Depeche Moden tyypillistä äänimaailmaa.

Levyn suurimmaksi hitiksi muodostui ”Everything Counts” -kappale. Levy on myynyt maailmanlaajuisesti noin 3 miljoonaa kappaletta.

## Kansitaide

Tämä on järjestyksessä kolmas Depeche Mode -levy, jonka kannet ovat suurimmaksi osaksi valokuvaaja Brian Griffinin käsialaa. Griffin ei kuitenkaan ollut tyytyväinen siihen, mikä otos kanteen valittiin. Levynkannen valokuva on kuvattu Sveitsin Alpeilla. Leka kuljetettiin kuvauspaikkalle Lontoosta saakka, samoin mies joka lekaa heiluttaa: Malli on entinen merijalkaväen sotilas ja Griffinin silloisen assistentin Stuart Graehamen veli. Samoissa kuvauksissa otettiin myös kuva, jota käytettiin ”Love, in Itself” -singlen kannessa. Griffin jatkaa *Construction Time Again* -levyllä samaa sosialistisen realismin innoittamaa linjaa kuin edeltävällä levyllä, *[[A Broken Frame]]*.

## Kappaleet

# 
# 
# 
# 
# 
# 
# 
# 
# 
# 

## Kokoonpano

* Dave Gahan – laulu
* Andrew Fletcher – syntetisaattorit
* Martin Gore – syntetisaattorit, taustalaulu, acoustic guitar ("Love, in Itself", "And Then...")
* Alan Wilder – syntetisaattorit, rumpukoneet

## Lähteet
Cassia Riley

**Cassia Riley** (s. 27. lokakuuta 1980, Los Angeles, Kalifornia) on yhdysvaltalainen malli ja pornonäyttelijä. Hänet valittiin huhtikuussa 2005 Penthouse-lehden *Pet of the Monthiksi*. Hän oli ehdolla myös vuoden 2006 *Pet of the Yeariksi*.

## Lähteet

 

## Aiheesta muualla
*  
* Sivut IAFD:ssä
Ampakiinit

**Ampakiini** on termi joukolle AMPA-reseptoriin vaikuttavia yhdisteitä. Ne muuttavat tarkkaavaisuutta ja valppautta sekä parantavat oppimista ja muistia. Toisin kuin aiemmin käytetyillä yhdisteillä (esimerkiksi kofeiini, amfetamiini ja ADHD:n hoidossa käytetty metyylifenidaatti), ampakiineilla ei näytä olevan yhtä pahoja pitkäaikaisia sivuvaikutuksia (esimerkiksi unettomuutta). Siksi niiden käyttöä tutkitaan monien vaikeiden sairauksien hoidossa, näihin kuuluvat Alzheimerin tauti, skitsofrenia, ADHD ja Parkinsonin tauti.

## Lähteet

## Aiheesta muualla
*Ampakines.org: Ampakines
Mary Carey

**Mary Carey** (oikea nimi **Mary Ellen Cook**) (s. 15. kesäkuuta 1980 Cleveland, Ohio) on entinen yhdysvaltalainen pornonäyttelijä. Mary Careyn taiteilijanimi juontuu hänen huomattavasta yhdennäköisyydestään poplaulaja ja -säveltäjä Mariah Careyn kanssa, mistä Mariah Careyn edustaja nosti kanteen Mary Careyn yrittäessä tavaramerkitä itsensä vuonna 2006, jolloin kyseinen menettely olisi hämmentänyt molempien osapuolten kannattajia. 

Mary Carey aloitti balettitanssijana, mutta lopetti uransa 19-vuotiaana, koska hänen kurvikkaat muotonsa haittasivat tanssimista, ja siirtyi stripteaseen ja eroottista tanssimista. Hän lopetti uransa vuonna 2018. Hän osallistui myös poliittisesti sitoutumattomana ehdokkaana Kalifornian luutnanttikuvernöörin vaaleihin, mutta luopui hankkeesta perhesyiden vuoksi vuonna 2006. 

Carey on esiintynyt myös televisio-ohjelmissa *[[Celebrity Rehab]]* ja *[[Sober House]]*.

## Filmografia
*Pussyman's Divas 17 (2002)
*Pussyman's Decadent Divas 18 (2002)
*Grand Opening (2002)
*Femme Nikita Denise, La (2002)
*The Devinn Lane Show 4 (2002)
*Asses In the Air 4 (2002)
*Busty Beauties 3 (2002)
*Big Blowout (2002)
*Hot Showers 6 (2002)
*V-Eight 8 (2003)
*Thumpin Melons (2003
*Sweatin' It 7 (2003)
*Sapphire Girls (2003)
*Princess (2003)
*More Than a Handful 12 (2003)
*Model Lust (2003)
*Lesbian Big Boob Bangeroo 2 (2003)
*Kick Ass Chicks 8: Jessica Darlin (2003)
*Hook-ups 2 (2003)
*High Rise (2003)
*Femme Nikita Denise 2, La (2003)
*Enchantment (2003)
*Double Air Bags 11 (2003)
*Dirty Girlz (2003)
*Cheerleader Pink (2003)
*Boobsville Sorority Girls (2003)
*5 Guy Cream Pie 5 (2003)
*100% Jenna Haze (2003)
*New Wave Hookers 7 (2003)
*Busty Dildo Lovers #4 (2003)
*Rub the Muff 6 (2003)
*Club Carrie (2003)
*Red, White & Blonde (2003)
*Being Ron Jeremy (2003)
*Cheerleader School (2003)
*Sexy Movie (2003)
*Mary Carey Rules! 5 (2004)
*Mary Carey Rules! 4 (2004)
*Mary Carey Rules! 3 (2004)
*Liquid Gold 9 (2004)
*Kick Ass Chicks 15: Taylor Rain (2004)
*Kick Ass Chicks 14: Alexis Malone (2004)
*Kick Ass Chicks 13: Cytherea (2004)
*Hustler's Greatest Tits (2004)
*Football Fantasies (2004)
*Celebrity Porn Stars Exposed (2004)
*Can You Be a Pornstar? 5 & 6 (2004)
*Can You Be a Pornstar? 3 & 4 (2004)
*Can You Be a Pornstar? 1 & 2 (2004)
*Big Breasted Beauties (2004)
*Lessons in Love (2004)
*Tit Happens (2004)
*See Arnold Run (2005)
*Lick My Balls (2005)
*Kick Ass Chicks 21: Squirters (2005)
*Kick Ass Chicks 20: Haley (2005)
*Inseminated by 2 Black Men 5 (2005)
*Can You Be a Pornstar? 7 & 8 (2005)
*Best Breasts in the Biz (2005)
*Pervert! (2005)
*Bosom Buddies 6 (2005)
*Coming Attractions (2006)

## Palkinnot
*AVN Awards 2004: Palkinto luokassa *Paras kokonaismarkkinointikampanja* (Mary Carey Campaign, yksilöprojekti)
*XRCO Awards 2004: Palkinto luokassa *Valtavirtayleisön aikuisviihdemediasuosikki vuonna 2003*
*AVN Awards 2006: Palkinto luokassa *Paras kokonaismarkkinointikampanja* (Mary Carey’s Dinner with President Bush, yksilöprojekti)
*AVN Awards 2013: AVN Hall of Fame-kunniajäsenyys

## Lähteet

## Aiheesta muualla
* Mary Careyn kotisivut
* 
* Mary Carey IAFD:ssä
* Mary Carey AFDB:ssä